Kilingi-Nõmme raudteepeatus

Kilingi-Nõmme raudteepeatus oli raudteepeatus Pärnumaal Saarde vallas Kilingi-Nõmme linnas.

Läbi Kilingi-Nõmme kulges kuni 2008. aastani laiarööpmeline Pärnu–Mõisaküla raudtee, millel lisaks kaubarongidele liiklesid ka reisirongid; peamiselt liinidel Tallinn–Pärnu–Riia (kuni 1992) ja Tallinn–Mõisaküla (kuni 1996).PÄRNU - MÕISAKÜLA; Eesti Raudteeajaloo Selts

Ajalugu
pisi|vasakul|Kilingi-Nõmme kitsarööpmeline jaam aastal 1938
pisi|vasakul|Endine Kilingi-Nõmme raudteepeatus aastal 2013
1896. aastal valmis läbi Kilingi-Nõmme kulgenud kitsarööpmeline Valga–Ruhja–Pärnu raudtee. Kilingi-Nõmme pooljaam rajati 1917. aastal, enne seda oli alevikule lähim jaam Voltveti.Kilingi-Nõmme; Eesti Entsüklopeedia Toona jäi jaam Saarde kihelkonda Kilingi mõisa maadele. Eesti territooriumile jäi sellest pärast Eesti ja Läti vahelise piiri paikapanemist Pärnu–Mõisaküla–Viljandi raudtee.
Kitsarööpmeline raudtee suleti lõplikult 1975. aastal, mille tulemusel suleti ka Kilingi-Nõmme raudteejaam.

1975–1981 rajati kitsarööpmelise raudtee asemele laiarööpmeline raudtee. Endisest Kilingi-Nõmme raudteejaamast sai selle tulemusel raudteepeatus. Uus, ühe kõrvalteega raudteejaam rajati Kilingi-Nõmmest 2,6 km Pärnu suunas Marana küla lähedale.

Viimane regulaarne reisirong sõitis läbi Kilingi-Nõmme 31. jaanuaril 1996. Kaubarongid sõitsid Pärnu-Mõisaküla vahet veel kuni 2001. aastani. Kilingi-Nõmmele eelnes Pärnu poolt tulles Sigaste ja järgnes Tihemetsa raudteepeatus. 
Peatuses asus üks madal perroon ja jaamahoone, mis praeguseks on eraomanduses.

2008. aastal rööpad demonteeriti.

Jaamahoone
1937. aastal valmis Hendrik Otlooti projekti järgi ehitatud kahekorruseline funktsionalistlikus stiilis jaamahoone. 

Hoone oli tollal uudse ruumijaotusega, kus reisijate ooteruum, kaubaait, postkontor ja kolm jaamatöötajate elukorterit oli ehitatud ühtekokku. 
Kogu ehitus läks maksma 23 000 krooni.Kilingi-Nõmme uus jaamahoone awati;  Uus Eesti, nr. 20, 20 jaanuar 1937 (DIGAR)
Jaamahoone on säilinud, kuid kasutuseta.Kilingi-Nõmme raudteejaam - XX sajandi arhitektuur; Kultuurimälestiste register

Pilte

Vaata ka
 Pärnu–Mõisaküla raudteelõik
 Pärnu–Mõisaküla–Viljandi raudtee
 Eesti raudteetransport

Viited

Välislingid

 FOTO: Mootorvedur M62 Kilingi-Nõmmel, aasta 1998; Baltic Trains Picture Gallery
 "Mõisaküla: viimane sõit raudteed pidi Pärnusse", EPL 16.07.2007
 TKA-6 draisines passing Kilingi-Nõmme – YouTube 16.08.2007
 Infot peatuse kohta; fotod (vene keeles)
 Infot jaama kohta; fotod (vene keeles)

Kategooria:Eesti raudteejaamad
Kategooria:Kilingi-Nõmme
Kategooria:Valga–Ruhja–Pärnu raudtee
Kategooria:Tallinna–Pärnu–Riia raudtee